Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
8 ก.ค. 2559

กลุ่มพลังงานกดดัน SET “พักฐาน”…แนะนำ “ซื้อ” INTUCH และ ADVANC
ดัชนี SET อยู่ที่ 1,453.98 จุด -2.74 จุด -0.19% ปริมาณซื้อขาย 28,592 ลบ.
 
แนวรับ :  1,450 / 1,444   แนวต้าน :   1,460 / 1,464
 
สรุปทิศทางและแนวโน้มตลาด
กลุ่มพลังงานกดดัน SET “พักฐาน”…: การปรับลดลงของราคาน้ำมัน และตลาดหุ้นภูมิภาค กดดัน SET “พกัฐาน” ช่วงเช้าที่ผ่านมา ซึ่งเรายังมองการพักฐานของ SET มี Downside Risk จำกัดที่ 1,440 จุด และคงเป้าหมายระยะสัปดาห์ที่ 1,480/1,550 จุด เหมือนเดิม ขณะที่แนะนำ “ซื้อ” Laggard Play ที่ให้ผลตอบแทนจากเงินปันผลสูง อย่างกลุ่มสื่อสารขนาดใหญ่ อย่าง ADVANC และ INTUCH
“ซื้อ” ADVANC และ INTUCH…คาดผลตอบแทนปันผล 7-7.5% ปีนี้: ราคาหุ้นกลุ่มสื่อสารขนาดใหญ่ อย่าง ADVANC และ INTUCH ยัง Laggard ตลาดอยู่ 7% ตั้งแต่ต้นปี เนื่องจาก 1) ราคาใบอนุญาตคลื่น 900MHz และ 1800MHz ที่สูงกว่าที่คาด 2) การแข่งขันที่รุนแรงมากขึ้น และแม้เราไม่คิดว่าผลการดำเนินงาน ADVANC, INTUCH จะเติบโตดีนักในช่วง 1-2 ปีข้างหน้าจากการแข่งขันที่เพิ่มขึ้น แต่ราคาปัจจุบัน ให้ผลตอบแทนจากเงินปันผลสูง 7-7.5% ปีนี้ (อิง Dividend Payout Ratio ที่ 100%) มองเป้าหมายเทคนิคระยะสั้น ADVANC ที่ 167 / 175 บาท และเป้าหมาย INTUCH ที่ 57.25 / 60.00 บาท ตามลำดับ
 
หุ้นที่น่าสนใจทางเทคนิค
ADVANC “ซื้อ” ราคาหุ้นเริ่มมีจังหวะทะลุ Downtrend Line พร้อมปริมาณการซื้อขายเริ่มสูงขึ้น สอดคล้องกับเครื่องมือ MACD พลิกกลับเป็นบวกวันแรก เป็นจังหวะซื้อเก็งกำไร มีแนวต้านแรกที่ 164.50 บาท และถัดไปที่ 167 และ 175 บาทตามลำดับ
SCN “ซื้อ” ราคาหุ้นยกฐานขึ้นกลับมายืนเหนือเส้นค่าเฉลี่ย 1 เดือน ด้วยแท่งเทียน Three White Soldiers พร้อมปริมาณการซื้อขายสูงสนับสนุน สอดคล้องกับเครื่องมือ DI+ ชี้ตัด DI- และ ADX ขึ้น มีแนวต้านแรกที่ 7.90 บาท และถัดไปที่ 8.15 บาท
CWT “ซื้อ” ราคาหุ้นเริ่มมีสัญญาณขึ้นต่อหลังพักตัวไม่หลุดเส้นค่าเฉลี่ยระยะสัปดาห์ ด้วยแท่งเทียน Rising Method พร้อมปริมาณการซื้อขายสูงขึ้นตามแนวโน้มราคา เป็นจังหวะซื้อเก็งกำไร มีแนวต้านแรกที่ 2.46 บาท และถัดไปที่ 2.58 บาท
 
 